PGA Championship 2020

PGA Championship 2020 var den 102. utgaven av golfturneringen PGA Championship og ble arrangert på TPC Harding Park i San Francisco i USA fra 6. til 9. august 2020. Turneringen skulle i utgangspunktet bli avholdt fra 14. til 17. mai 2020, men ble utsatt grunnet koronaviruspandemien i 2019–2020.

TPC Harding Park var vertskap for sin første major-turnering, men hadde tidligere avholdt WGC Match Play i 2015, Presidents Cup i 2009 og WGC Championship i 2005.

Collin Morikawa fra USA vant sin første major-turnering, to slag foran landsmannen Dustin Johnson og Paul Casey fra England. Nordmannen Viktor Hovland avsluttet turneringen med en sterk sisterunde og endte på en delt 33.-plass.

Felt

Resultater

Første runde 
Torsdag 6. august 2020

Jason Day og Brendon Todd delte ledelsen på 65 slag (5 under par), men kun ett slag bak ledelsen var regjerende mester Brooks Koepka og åtte andre spillere. Åtte spillere delte også 12.-plassen på 67 slag (−3), blant andre svensken Alex Norén som kom inn i turneringen som sistereserve. Turneringens eneste nordmann, Viktor Hovland, åpnet turneringen på en delt 20.-plass med blant andre Tiger Woods, to slag under par.

Andre runde 
Fredag 7. august 2020

Tredje runde 
Lørdag 8. august 2020

Siste runde 
Søndag 9. august 2020

 Topp-4 og delte plasseringer kvalifiserte seg for The Masters Tournament 2021.
 Topp-15 og delte plasseringer kvalifiserte seg for PGA Championship 2021.

Media 
ESPN og CBS har TV-rettighetene i USA. ESPN overtok rettighetene for denne turneringen fra TNT foran 2019/20-sesongen. I Storbritannia er det Sky Sports som overfører turneringen, mens det i Norge er Viaplay og Viasat Golf som viser turneringen på TV.

Referanser

Eksterne lenker 
 
 PGA Championship hos PGA-touren
 PGA Championship hos Europatouren

PGA Championship
Golf i 2020
Sport i USA i 2020
Sport i California
2020 i California
San Francisco